
PARLAMENTUL ROMÂNIEI

Comisia pentru agricultură, silvicultură, industrie alimentară şi servicii  specifice
                                                                                            Data, 9.05.2002

                                                                                            Nr.24/182

 R A P O R T 
asupra proiectului de Lege pentru prorogarea termenului prevăzut la art. 4 din Ordonanţa Guvernului nr. 69/2000 

pentru asigurarea finanţării acţiunilor legate de aplicarea Legii fondului funciar nr. 18/1991, republicată, şi a Legii nr. 1/2000 pentru reconstituirea dreptului de proprietate asupra terenurilor agricole şi  celor forestiere, solicitate potrivit prevederilor Legii fondului funciar nr. 18/1991, republicată, şi ale Legii nr. 169/1997


Comisia pentru agricultură, silvicultură, industrie alimentară şi servicii specifice a fost sesizată în fond spre dezbatere şi avizare, în procedură de urgenţă, cu proiectul de Lege pentru prorogarea termenului prevăzut la art. 4 din Ordonanţa Guvernului nr. 69/2000 pentru asigurarea finanţării acţiunilor legate de aplicarea Legii fondului funciar nr. 18/1991, republicată, şi a Legii nr. 1/2000 pentru reconstituirea dreptului de proprietate asupra terenurilor agricole şi  celor forestiere, solicitate potrivit prevederilor Legii fondului funciar nr. 18/1991, republicată, şi ale Legii nr. 169/1997, transmis cu adresa nr. 226 din 29 aprilie 2002.


La întocmirea raportului, Comisia a avut în vedere avizul Consiliului Legislativ.


Prin proiectul de ordonanţă de urgenţă se propune o prelungire a termenului de finanţare a aplicării legilor fondului funciar nr. 18/1991 şi nr. 1/2001, cu modificările şi completările ulterioare, până în trimestrul III al anului 2004. 

Proiectul de Lege pentru prorogarea termenului prevăzut la art. 4 din Ordonanţa Guvernului nr. 69/2000 pentru asigurarea finanţării acţiunilor legate de aplicarea Legii fondului funciar nr. 18/1991, republicată, şi a Legii nr. 1/2000 pentru reconstituirea dreptului de proprietate asupra terenurilor agricole şi  celor forestiere, solicitate potrivit prevederilor Legii fondului funciar nr. 18/1991, republicată, şi ale Legii nr. 169/1997 face parte din categoria legilor ordinare, potrivit prevederilor art. 72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Gheorghe Crăineanu - director, Ministerul Agriculturii, Alimentaţiei şi Pădurilor şi Nicolae Marinescu - şef serviciu, Ministerul Agriculturii, Alimentaţiei şi Pădurilor.

La lucrările comisiei au fost prezenţi toţi cei 32 de deputaţi.

Raportul comisiei a fost adoptat cu 3 abţineri din voturile celor prezenţi, în şedinţa din 8.05.2002.

Proiectul de lege a fost adoptat de Senat în şedinţa din 22 aprilie 2002.

În urma dezbaterii, Comisia propune admiterea fără modificări a proiectului de lege.

Amendament respins


În cursul dezbaterii, Comisia a respins următorul amendament: 

Nr. crt.
Text iniţial


Amendament propus şi autorul acestuia
Motivare 

1. 
Articol unic. - Termenul prevăzut la art. 4 din Ordonanţa Guvernului nr. 69/2000 pentru asigurarea finanţării acţiunilor legate de aplicarea Legii fondului funciar nr. 18/1991, republicată, şi a Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991, republicată, şi ale Legii nr. 169/1997, cu modificările ulterioare, se prorogă până la data de 30 iunie 2004.
Articolul unic se modifică şi va avea următorul cuprins:

" Articol unic. - Termenul prevăzut la art. 4 din Ordonanţa Guvernului nr. 69/2000 pentru asigurarea finanţării acţiunilor legate de aplicarea Legii fondului funciar nr. 18/1991, republicată, şi a Legii nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991, republicată, şi ale Legii nr. 169/1997, cu modificările ulterioare, se prorogă până la data de 31 octombrie 2003."

Deputat: Ludovic Mardari - PRM

Deputat: Atilla Kelemen - UDMR
a) Pentru urgentarea

aplicării legilor fondului funciar.

b) Reducerea termenului de

finanţare a acţiunilor legate de aplicarea legilor fondului funciar va duce la blocarea procesului de retrocedare.




Comisia a propus aprobarea proiectului cu 29 voturi pentru şi 3 abţineri. 





        PREŞEDINTE,





  SECRETAR,



       
                   Ioan BÂLDEA





  Alexandru PEREŞ

Întocmit: Experţi parlamentari


     Aneta Barbu

     Anton Păştinaru

  
     Florentin Oancea

